**Amfiteáter Banská Bystrica** Paľa Bielika je svojou kapacitou jeden z najväčších na Slovensku a má dokonca najväčšiu premietaciu plochu v niekdajšom Československu. Jeho činnosť sa začala okolo roku 1955 a trvala so silným útlmom od 90. rokov, až do roku 2008. Po vyše švorročnom úsilí o obnovenie jeho prevádzky, bola 4.júna 2014 podpísaná nájomná zmluva na 30 rokov. Firma KOLOTOČE s.r.o. sa zaviazala amfiteáter, ako majetok mesta Banská Bystrica, zrekonštruovať a opätovne prevádzkovať.

História
--------

Banskobystrický amfiteáter začal svoju činnosť okolo roku 1955, ešte s klasickou premietacou plochou. V roku 1960 bol prestavaný na širokouhlé premietanie filmov, ktoré trvalo až do roku 1973. V roku 1974 bol amfiteáter prestavaný na premietanie 70mm panoramatických filmov. V tomto období pri príležitosti 30. výr. osláv SNP prebehla kompletná rekonštrukcia celého amfiteátra. Vymenili sa sedacie lavičky, rozvody elektrickej energie, postavila sa nová premietacia plocha a premietacia kabína. Amfiteáter slúžil hlavne ako kultúrny stánok pre Filmové festivaly pracujúcich, ktoré boli v tej dobe kultúrnou celoštátnou akciou. Amfiteáter bol pri týchto podujatiach aj významným kultúrnym strediskom stretnutí rôznych filmových delegácií, pracovníkov kultúry a tvorivých pracovníkov filmov, ktorí sa do značnej miery podieľali na týchto aktivitách. Okrem filmových predstavení, pre ktoré amfiteáter slúžil, sa tu konali aj rôzne vystúpenia hudobných skupín. Každý rok sa na amfiteátri uskutočnilo množstvo rozličných akcií. Najmasovejšiu návštevnosť divákov amfiteáter zažil v lete roku 1976, keď sa na Pofestivalovej prehliadke filmov premietal film Čeľuste. Tento film videlo v tej dobe vyše 20 000 návštevníkov, ktorí vtedy spôsobili takmer dvojtýždňovú prestávku premietania filmov. Po zániku štátneho filmového monopolu sa v roku 1992 skončilo pravidelné premietanie filmov na amfiteátri. Nástupné distribučné filmové spoločnosti premietali filmy na amfiteátri naďalej až do roku 1996-97. Po tomto období sa premietanie filmov na amfiteátri už definitívne ukončilo.

### Časová os

* 1953 – 1955 - výstavba a otvorenie amfiteátra
* 1960 - 1. prestavba na širokouhlé premietanie
* 1974 - 2. prestavba na premietanie 70mm filmov
* 1992 - ukončenie pravidelného premietania
* 1997 - definitívne ukončenie premietania
* 2008 - uzavretie amfiteátra po poslednom festival
* 2010 – 2014 - snahy o obnovenie prevádzky
* 2014 - znovuotvorenie amfiteátra

Súčasnosť
---------

V roku 2014 sa podarilo firme Kolotoče s.r.o. a občianskemu združeniu za! amfiteáter znovu sprevádzkovať amfiteáter. Počas leta bola uskutočnená úprava a rekonštrukcia amfiteátra. Prvá akcia, ktorá sa uskutočnila na zrekonštruovanom amfiteátri bol festival Rockspace ktorý sa konal v dňoch 24. - 26. 7. 2014. Festival priniesol interpretov ako: Chiki Liki Tu-A, Buty, Slobodná Európa, Michael Kocáb a Karpatské Chrbáty, Bad Karma Boy, Družina a mnoho ďalších. Okrem hudobného programu bol súčasťou festivalu aj bohatý doprovodný program. 

V sobotu 27.9. 2014 , sa na amfiteátri v Banskej Bystrici uskutočnilo ďalšie podujatie s názvom 45 Rokov Woodstock. Išlo o oslavu výročia legendárneho festivalu, možno aj najdôležitejšieho v histórii hudby, a to najprv koncertami a po zotmení filmom. 

Dňa 20. decembra 2014, sa uskutočnilo predvianočné premietanie filmu Pelíšky. Akcia sa snažila naviazať na tradíciu zimných premietaní na amifteátri.

V roku 2015 by mal byť amfiteáter využívaný počas celého leta. Zo zatiaľ známych podujatí je to koncert kapiel Accept a Uniconic ktorý sa uskutoční 28. mája, ďalej to bude koncert kapiel Nightwish a Sabaton 14. júna a v dňoch 19. - 20. júna sa uskutoční už tretí ročník festivalu Rockspace.

Externé odkazy
--------------

* bbamfiteater.sk - oficiálna stránka
* Festival ROCKSCAPE 2014 prinesie bohatý hudobný aj sprievodný program - bbonline.sk
* Amfiteáter Banská Bystrica - bbonline.sk

| * z
* d
* u
Banská Bystrica |
| --- |
| Samospráva | 
* *Primátor:* Ján Nosko (od 2014)
* *Zoznam*
* *Čestní občania*
* *Mestské časti:* Banská Bystrica
* Fončorda
* Iliaš
* Jakub
* Kostiviarska
* Kráľová
* Kremnička
* Majer
* Podlavice
* Pršianska Terasa
* Radvaň
* Rakytovce
* Rudlová
* Sásová
* Senica
* Skubín
* Šalková
* Uhlisko
* Uľanka

 |
| Geografia | 
* Bystrica
* Hron
* Laskomer
* Panský diel
* Tajovský potok
* Urpín
* *Chránené územia:* Baranovo
* Horná Roveň
* Jakub
* Králická tiesňava
* Malachovské skalky
* Pavelcovo
* Plavno
* Podlavické výmole
* Príboj
* Stará kopa
* Tajovská kopa
* Urpínska lesostep
* Uňadovo

 |
| Dejiny | 
* Slovenské národné povstanie
* Slobodný slovenský vysielač

 |
| Pamiatky a stavby | 
* Europa Business Center
* Europa Shopping Center
* Kalvária
* Kamenná vila
* Kaštieľ Radvanských
* Katedrála svätého Františka Xaverského
* Kostol Nanebovzatia Panny Márie
* Kostol svätého Kríža
* Mestský hrad (Barbakan)
* Národný dom
* Pamätné budovy SNP
* Pamätník SNP
* Štadión SNP
* Tihányiovský kaštieľ
* Ústredná budova Stredoslovenských elektrární
* Vysielač Laskomer
* *Zoznam kultúrnych pamiatok I*
* *Zoznam kultúrnych pamiatok II*
* *K:Stavby*
* *K:Kostoly*

 |
| Doprava | 
* *Mestská:* MHD
* Dopravný podnik mesta BB
* Trolejbusová
* *Cestná:* Autobusová stanica
* Severný obchvat
* R1
* I/59
* I/66
* I/69
* *Železničná:* Železničná stanica
* Banská Bystrica-mesto
* Železničná trať Banská Bystrica – Červená Skala
* Železničná trať Zvolen – Vrútky
* *K:Doprava*

 |
| Námestia a ulice | 
* *Námestia:* SNP
* Kyjevské
* Slobody
* Strieborné
* Štefana Moyzesa
* Vajanského (Hušták)
* *Ulice:* Dolná
* Horná
* Kapitulská
* Národná
* *Zoznam*

 |
| Kultúra | 
* Amfiteáter
* Bábkarská Bystrica
* Bábkové divadlo na rázcestí
* Divadlo z Pasáže
* Hvezdáreň
* Múzeum SNP
* Stredoslovenská galéria
* Stredoslovenské múzeum
* Štátna opera
* Štátna vedecká knižnica
* Štúdio tanca
* Verejná knižnica Mikuláša Kováča
* *K:Kultúra*

 |
| Školy | 
* Akadémia umení
* Univerzita Mateja Bela
* Fakulta zdravotníctva
* *K:Stredné školy*

 |
| Šport | 
* Dukla Banská Bystrica
* FK Dukla
* HC ’05 iClinic
* HK ŠKP
* Štadión SNP
* Zimný štadión
* ŽHK Iskra
* *K:Šport*

 |
| Verejné inštitúcie | 
* Biskupstvo Banská Bystrica
* Fakultná nemocnica s poliklinikou F. D. Roosevelta Banská Bystrica
* Stredoslovenský ústav srdcových a cievnych chorôb
* Špecializovaný trestný súd

 |

Súradnice: 48°44′27″S 19°08′16″V﻿ / ﻿48,740805°S 19,137701°V﻿ / 48.740805; 19.137701